ઓબીસીમાં સમાવેશ કરીને પાટીદારોને અનામતનો લાભ મળે તે દિશામાં કેટલાય દિવસોથી ચાલી રહેલાં આંદોલનને હવે રાજકીય રંગ લાગ્યો છે. અત્યાર સુધી પાટીદાર સમાજ એકસમૂહમાં લડી રહ્યો હોય તેવુ પ્રસ્થાપિત થઇ રહ્યું હતું પણ ભાજપની જ ભાગલા પાડોને રાજ કરોની અંગ્રેજોની નીતિનો પાટીદારો જ શિકાર થયા છે. હાલમાં ગુજરાતની વર્તમાન રાજકીય પરિસ્થિતી ભાજપવિરોધી સર્જાઇ છે ત્યારે અમિત શાહના ઇશારે ભાજપના અસંતુષ્ટો આનંદીબેનની સરકાર ગબડાવવા બેતાબ બન્યાં છે એટલે જ હાર્દિક કોઇપણ ભોગે સમાધાન માટે રાજી ન થાય તેવા ભરપૂર પ્રયાસો થઇ રહ્યાં છે. હાર્દિક પટેલ રોજ લેટરબોમ્બ ફોડે છે. હાર્દિકના ઇશારે પટેલો ભૂખ હડતાલ પર બેઠાં છે.